

|  |
| --- |
| Greek | Ελληνικά  Ανταπόκριση στην Υπερβολική Δόση Οπιοειδών Ακολουθήστε τα παρακάτω βήματα για τη χορήγηση ενέσιμης ναλοξόνης συσκευασμένη σε αμπούλα |

#### **Βήμα 1ο Ασφάλεια**

Ελέγξτε την ασφάλεια του ατόμου και του περίγυρου χώρου για τυχόν κινδύνους.

#### **Βήμα 2ο Υπερβολική δόση οπιοειδών; Ελέγξτε για την παρουσία ενδείξεων**

* Δεν ανταποκρίνεται
* Μικρές κόρες των ματιών σαν κεφαλή καρφίτσας
* Δεν αναπνέει κανονικά — ρηχή αργή αναπνοή, ή ροχαλητό
* Χλωμό ή κρύο δέρμα, μπλε ή γκρίζα χείλη και άκρα δαχτύλων των χεριών

#### Βήμα 3ο Καλέστε το τριπλό μηδέν (000)

Νομίζω ότι πρόκειται για υπερβολική δόση

#### Βήμα 4ο Ξαπλώστε το άτομο στο πλάι

Τοποθετήστε το άτομο σε θέση ανάνηψης.

#### Βήμα 5ο Συνδέστε τη βελόνα στη σύριγγα

#### Βήμα 6ο Αναδεύστε την αμπούλα

Χτυπήστε απαλά με το δάχτυλο ή αναδεύστε την αμπούλα έτσι ώστε το υγρό να βρίσκεται στη βάση.

#### Βήμα 7ο Κρατήστε την αμπούλα

Κρατήστε τη βάση της αμπούλας με το ένα χέρι και πιάστε την κορυφή της με τον αντίχειρα και τον δείκτη του άλλου χεριού.

#### Βήμα 8ο Πιέστε σπάζοντας την αμπούλα

Πιέστε σπάζοντας την κορυφή της αμπούλας μακριά από εσάς.

Χρησιμοποιήστε ένα χαρτομάντιλο ή καπάκι στυλού για να μειώσετε την πιθανότητα τραυματισμού.

#### Βήμα 9ο Αναρροφήστε τη ναλοξόνη σε μια σύριγγα

Η αμπούλα περιέχει μία πλήρη δόση ναλοξόνης.

#### Βήμα 10ο Τοποθετήστε τη βελόνα

Εισαγάγετε τη βελόνα στην έξω πλευρά του μηρού ή στον άνω βραχίονα.

#### Βήμα 11ο Χορηγήστε μία δόση ναλοξόνης

Χορηγήστε την ένεση με πλήρη δόση ναλοξόνης. Μπορείτε να κάνετε την ένεση διαπερνώντας τα ρούχα εάν είναι απαραίτητο.

#### Βήμα 12ο Αναπνέει;

Εάν όχι, χρησιμοποιήστε *αναπνοές διάσωσης* εάν ξέρετε πώς - ξαπλώστε το άτομο ανάσκελα και δώστε 2 αναπνοές.

#### Βήμα 13ο Ανάνηψη

Τοποθετήστε το άτομο στη θέση ανάνηψης.

Μείνετε μαζί του μέχρι να φτάσει το ασθενοφόρο.

#### Βήμα 14ο Επαναλάβετε τη δόση εάν χρειάζεται

Εάν δεν υπάρχει ανταπόκριση, χορηγήστε άλλη μια δόση κάθε 2 έως 3 λεπτά μέχρι να ανακάμψει το άτομο ή να φτάσει το ασθενοφόρο.

**Χρησιμοποιήστε τη ναλοξόνη για να αντιστρέψετε την υπερβολική δόση οπιοειδών (π.χ. ηρωίνη, μορφίνη, μεθαδόνη, οξυκωδόνη, συνταγογραφούμενα οπιοειδή, φαιντανύλη). Χρειάζονται 2-5 λεπτά για να αρχίσει να δρα και διαρκεί περίπου 30-90 λεπτά.**

|  |
| --- |
| Για να λάβετε αυτό το έγγραφο σε άλλη μορφή, στείλτε email στη διεύθυνση <aod.enquiries@health.vic.gov.au>  Εγκρίθηκε και δημοσιεύθηκε από την Κυβέρνηση της Βικτώριας, 1 Treasury Place, Melbourne.  © Πολιτεία της Βικτώριας, Αυστραλία, Υπουργείο Υγείας, Νοέμβριος 2023.  ISBN 978-1-76131-461-2 (PDF/online/MS word).  Διαθέσιμο στο <www.health.vic.gov.au/aod-treatment-services/victorias-take-home-naloxone-program> |